**Prinsesse Michael av Kent** (født Marie-Christine Agnes Hedwig von Reibnitz 15. januar 1945 i Karlsbad) er en østerrikskfødt interiørdesigner og forfatter som er gift med prins Michael av Kent, barnebarn av Georg V av Storbritannia og dermed medlem av den britiske kongefamilien.

Hun har utgitt flere bøker om Europas kongefamilier. Prinsessen har også hatt foredragsturneer, og bistår sin mann i hans offentlige arbeid. Paret har ikke noen regelmessige plikter for kongehuset, men har ved noen tilfeller representert Elisabeth II, som er prins Michaels kusine, i utlandet.

Tidlig liv
----------

Marie Christine von Reibnitz ble født i Karlsbad, den gang det tyskbefolkede Sudetenland, nå Karlovy Vary i Tsjekkia, i nærheten av familieeiendommen til hennes østerrikske bestemor på morssiden, prinsesse Hedwig von Windisch-Graetz, kun rett før andre verdenskrigs slutt, og den påfølgende deportasjonen av den tyske befolkningen året etter. Prinsessen er den eneste datteren av baron Günther Hubertus von Reibnitz og Maria Anna Carolina Franziska Walpurga Bernadette Szapáry von Muraszombath, Széchysziget und Szapár, grevinne Szapár, en datter av grev Friedrich Szapáry von Muraszombath, Széchysziget und Szapár, en østerriksk-ungarsk diplomat som fungerte som ambassadør i St. Petersburg ved utbruddet av den første verdenskrigen. Hennes far hadde også en datter ved navn Margarita, født 18. januar 1924, fra sitt første ekteskap til Margherita, grevinne von Seherr-Thoß. Hun var sammen med Anthony Dalzell i hennes yngre år.

Gjennom moren er prinsessen etterkommer av Diane de Poitiers, som var en av Henrik II av Frankrikes elskerinner, og av Katarina de Medici som var Henrik IIs dronning, og dessuten av maleren Peter Paul Rubens.

Hennes far hadde vært medlem av det tyske nazipartiet og hadde rangen som Sturmbannführer eller major i SS under den andre verdenskrig. Foreldrene ble skilt, og faren flyttet til Maforga i Mosambik etter skilsmissen. Hennes mor, Marie Christine, og hennes bror, baron Friedrich (Fred) von Reibnitz (bor i dag i Canberra), flyttet til Australia, hvor hennes mor drev en skjønnhetssalong. Friedrich ble høyere embetsmann i den australske regjeringen.

Marie-Christine gikk på den katolske pikeskolen Rose Bay Convent i Sydney.

Ekteskap
--------

Den britiske kongefamilien|  |
| * **Kong Charles III****Dronning Camilla**
	+ Prins WilliamCatherine
		- Prins George
		- Prinsesse Charlotte
		- Prins Louis
	+ Prins HarryMeghan
		- Archie
		- Lilibet

---

* Prins Andrew
	+ Prinsesse Beatrice
	+ Prinsesse Eugenie
* Prins EdwardSophie
	+ Prinsesse Louise
	+ Prins James
* Anne

---

* Prins Richard
* Prins Edward
* Prins Michael
* Prinsesse Alexandra

---

Arvefølge-listen |
| * v
* d
* r
 |

Den 14. september 1971 giftet hun seg i Chelsea Old Church i London med den engelske bankmannen Thomas Troubridge, sønn av Peter Troubridge, 6. baronet. De hadde møtt hverandre under villsvinjakt i Tyskland. Paret ble separert allerede i 1973 og skilt i 1977. Våren 1978 ble ekteskapet erklært ugyldig av Den katolske kirke.

To måneder etter annulleringen, den 30. juni 1978, giftet hun seg med prins Michael av Kent i en borgerlig seremoni i rådhuset i Wien. I arkaisk engelsk språkbruk blir hun tradisjonelt titulert *HRH Princess Michael of Kent* («Hennes kongelige høyhet prinsesse Michael av Kent»). Etter å ha innhentet pavelig tillatelse til å gifte seg med en ikke-katolikk ble ekteskapet konvalidert i en katolsk seremoni i erkebiskopens kapell i Westminster den 29. juni 1983. Normalt kan en slik tillatelse gis av stedlige kirkelige myndigheter, men ettersom kongefamilien var involvert var det nødvendig å involvere paven.[]

*Act of Settlement 1701*, som regulerer arvefølgen til den britiske tronen, sier at en person med arverett til tronen som selv blir katolikk eller gifter seg med en katolikk mister arveretten. Prins Michael mistet dermed sin plass i arvefølgen da paret giftet seg.

Paret har to barn:

* Frederick Windsor (født 6. april 1979)
* Gabriella Windsor (født 23. april 1981)

De to tilhører Den engelske kirke, og har derfor arverett til tronen.

Karriere
--------

### Kongelige plikter

Ettersom det aldri ble forventet at prins Michael skulle utføre kongelige plikter regelmessig, og aldri har mottatt apanasje eller annen økonomisk godtgjørelse, har prinsessen bare deltatt i kongelige oppdrag i begrenset grad. Paret har ved enkelte anledningen representert dronningen, som under uavhengighetsfeiringene i Belize og statsbegravelsen til Mswati III av Swaziland. Prinsen er beskytter for flere organisasjoner, og prinsessen støtter ham i dette arbeidet.

Som takk for denne innsatsen fikk de etter at de giftet seg en leilighet i Kensington Palace.[]

### Privat karriere

Før hun giftet seg med prinsen arbeidet hun en periode som interiørdesigner.

Prinsessen har skrevet tre bøker, og hun skriver en sosietetsspalte for nettsiden *Bestselections.com*.

#### Bibliografi

* (1986): *Crowned in a Far Country: Portraits of eight royal brides*, Weidenfeld and Nicolson, ISBN 0-297-79010-2
* (1991): *Cupid and the King*, Harper Collins, ISBN 0-00-223911-6.
* (2004): *The Serpent and The Moon: two rivals for the love of a Renaissance king*, Simon and Schuster, ISBN 0-7432-5104-0.

Referanser
----------

1. ↑   Babelio, oppført som Marie-Christine de Kent, Babelio forfatter-ID 55744[Hentet fra Wikidata]
2. ↑   The Peerage, The Peerage person ID p10097.htm#i100966, oppført som Marie-Christine Agnes Hedwig Ida Baronin von Reibnitz[Hentet fra Wikidata]
3. ↑   www.telegraphindia.com[Hentet fra Wikidata]
4. ↑   Internet Movie Database, IMDb-nummer nm1412986, besøkt 4. juli 2021[Hentet fra Wikidata]
5. 1 2   The Peerage person ID p10097.htm#i100966, besøkt 7. august 2020[Hentet fra Wikidata]
6. 1 2 3 4   The Peerage[Hentet fra Wikidata]
7. ↑  Thru Diane's youngest daughter thru her earlier marriage Louise de Brézé (1518–1577), later thru her marriage marquesse de Mayenne and later duchesse d'Aumale. Jf. Michael av Kent, Prinsesse (2005): *The Serpent and the Moon: Two Rivals for the Love of a Renaissance King*, Simon & Schuster
8. ↑  And to add further, great16-granddaughter of Agnès Sorel; Diane's husband is Agnès' grandson thru her daughter Charlotte, jf. Michael av Kent, Prinsesse (1991): *Fille de France. Cupid and the King*.
9. ↑  Thru both ladies, their common descendant is Luigi Vittorio de Savoie (1721–1778: HRH's mother's maternal great5-grandfather), Prince de Carignano. Son of Vittoria Francesca di Savoia (1690–1766; great5-granddaughter of Diane) & Vittorio Amadeo de Savoie (1690–1741; great3-grandson of Catherine), Prince de Carignano. Jf. Michael av Kent, Prinsesse (2005): *The Serpent and the Moon: Two Rivals for the Love of a Renaissance King*, Simon & Schuster
10. ↑  Thru both ladies, their common descendant is Luigi Vittorio de Savoie (1721–1778: HRH's mother's maternal great5-grandfather), Prince de Carignano. Son of Vittoria Francesca di Savoia (1690–1766; great5-granddaughter of Diane) & Vittorio Amadeo de Savoie (1690–1741; great3-grandson of Catherine), Prince de Carignano. Jf. Michael av Kent, Prinsesse (2005): *The Serpent and the Moon: Two Rivals for the Love of a Renaissance King*, Simon & Schuster
11. ↑  «Maria Christine, Freiin von Reibnitz», *GeneAll.net*
12. ↑  «SS Officer the Father Of a British Princess», *The New York Times* 16. april 1985

Eksterne lenker
---------------

* «Prince and Princess Michael of Kent», *Royal.gov.uk*
* Prinsesse Michael av Kents offisielle nettsted
* Værelser designet av prinsessen for Hotel Baltschug Kempinski i Moskva[*død lenke*]
* (en) Prinsesse Michael av Kent på Internet Movie Database Rediger på Wikidata

* (en) Prinsesse Michael av Kent hos The Movie Database Rediger på Wikidata

Portaler: Litteratur | Historie

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** CiNii **·** BBC Things
 |